Operațiunea Anthropoid
Operațiunea Anthropoid a fost numele de cod al asasinării "Obergruppenführer"-ului SS și "General der Polizei" Reinhard Heydrich, conducătorul Biroului de securitate al Reichului ("Reichssicherheitshauptamt", RSHA), serviciile de securitate combinate din Germania Nazistă, și protector interimar al Boemiei și Moraviei. Operațiunea a fost executată la Praga, în 27 mai 1942, după ce fusese pregătită de organizația britanică Special Operations Executive cu aprobarea guvernului cehoslovac în exil. Deși doar rănit în atac, Heydrich a murit din cauza rănilor la 4 iunie 1942. Moartea sa a cauzat un val de represalii nemiloase realizate de trupele SS germane, inclusiv distrugerea de sate și uciderea civililor.